Tuis » Artikels, vertalings en uitgawes » Wat is die lewensverwagting met MIV?
Por Claudio Souza2708
Die onoortreflike vraag: Wat is die lewensverwagting van MIV?
Wat sou die lewensverwagting wees van iemand wat met MIV leef? U wil dalk op die onderstaande skakel klik en eers probeer verstaan ​​wat akute MIV-infeksie iswat is akute MIV-infeksie en jaag tientalle spoke voor jy verder gaan
En daar was soveel vrae dat ek 'n nuwe en ander teks sal maak. Met 'n ander benadering, om 'n ander te gee Insig.
Por Claudio Souza 09 / 10 / 2019 09 / 10 / 2019 01958 10 ‘polisielede’ slaan toe op verkeerde huis | Farm Murders
10 ‘polisielede’ slaan toe op verkeerde huis
June 11, 2010, 3:21 pm Filed under: Uncategorized 2010-06-09 06:42Amanda Roestoff
Sowat tien mans in polisie-uniforms en met R5-aanvalsgewere en dienswapens het die skuifdeur van ’n gesinshuis in Roodepoort gister kort ná middernag oopgebreek en daarop aangedring om die huis deur te soek.
Die huiseienaar, Marius Claassen (41), het op ’n lasbrief aangedring. “Toe sê hulle net: ‘Oooeeeee… dis dan die verkeerde huis’ en ry weg.”
Claassen, bestuurder van Ciao Baby Cucina, ’n re­staurant in die Clearwater-winkelsentrum, het gesê ’n lawaai buite sy huis in Florida het hom kort ná middernag wakker geruk.
’n Swart Volkswagen-mikrobus en ’n sedan met sowat tien polisielede het Claassen se erf op die hoek van Westlaan en The Highway bestorm.
“Hulle het aan die deur gehamer en geëis dat ek oopmaak.”
Terwyl Claassen die sleutel gesoek het, het die mans vermoedelik ongeduldig geraak en “dalk gedink iets word weggesteek”. Die volgende oomblik het hulle die skuifdeur se slot gebreek en die deur oopgeruk.
Hulle wou toe weet hoekom hy so lank neem om die deur oop te maak, het Claassen vertel.
“Ek het verduidelik hulle weet mos in watter omstandighede ons in die land leef… Sou ’n redelike man nie ook versigtig gewees het om oop te maak nie?”
“’n Groot, vet man in siviele klere”, glo ’n bevelvoerder van ’n intelligensie-eenheid, het toe gesê hulle is besig om na “kriminele te soek” en het Claassen se adres in inligting ontvang.
Hulle wou volgens Claassen nie sê aan watter polisiekantoor hulle verbonde is of hul range of name gee nie.
’n Polisie-identiteitskaart of twee is wel voor hom rondgeswaai, maar hy kon nie in die donker sien of dit eg is nie.
“Hulle wou selfs weet of iemand bedags by die huis is. Wat het dit met hulle te doen?
“Eers het die ‘offisier’ grappies gemaak oor hoe ek nie moet worrie dat hul na my vrou se ‘golo’ (Zoeloe vir ’n vrou se geslagsdele) sal kyk nie.”Claassen se vrou, Michelle (39), het die polisie se noodnommer, 10111, uit die slaapkamer gebel.
Hul kinders, Sabrina (12) en Joshua (7), was in hul kamers.
“Die polisie het nou nog nie opgedaag nie,” het Claassen gesê.
Toe die mans daarop aandring om die huis deur te soek, het Claassen op ’n lasbrief aangebring. Dis toe hulle blykbaar skielik besef het hulle is by die verkeerde huis.
Volgens Claassen het geeneen van hul voertuie nommerplate opgehad nie.
Sy dogter moes gister traumaberading kry weens die voorval.
Kapt. Lydia Mtila-Dikolomela, woordvoerder van die Florida-polisiekantoor, het gister bevestig ’n noodoproep is kort ná middernag van mev. Claassen ontvang.
“Volgens aantekeninge is die klag omstreeks 00:08 van 10111 na die Florida-polisiekantoor verwys. ’n Polisiebeampte het teen 00:09 daarop gereageer.”
Die beampte wat volgens polisie-inligting in reaksie op die klag na die huis is, kon teen gistermiddag laat nie opgespoor word nie.
Die Florida-polisie het te kenne gegee dat ander eenhede soms in hul polisiëringsgebied werk.